CELEX: C2004/094/55
Language: el
Date: 2004-04-17 00:00:00
Title: Υπόθεση C-80/04 P: Αίτηση αναιρέσεως της DLD Trading Company κατά της αποφάσεως του Πρωτοδικείου των Ευρωπαϊκών Κοινοτήτων (πρώτου τμήματος) της 17ης Δεκεμβρίου 2003 στην υπόθεση T-146/01, DLD Trading Co. κατά Συμβουλίου της Ευρωπαϊκής Ενώσεως, που υποστηρίζεται από τη Δημοκρατία της Αυστρίας, την Επιτροπή των Ευρωπαϊκών Κοινοτήτων και τη Δημοκρατία της Φινλανδίας, η οποία ασκήθηκε στις 18 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/25
            
         Αίτηση αναιρέσεως της DLD Trading Company κατά της αποφάσεως του Πρωτοδικείου των Ευρωπαϊκών Κοινοτήτων (πρώτου τμήματος) της 17ης Δεκεμβρίου 2003 στην υπόθεση T-146/01, DLD Trading Co. κατά Συμβουλίου της Ευρωπαϊκής Ενώσεως, που υποστηρίζεται από τη Δημοκρατία της Αυστρίας, την Επιτροπή των Ευρωπαϊκών Κοινοτήτων και τη Δημοκρατία της Φινλανδίας, η οποία ασκήθηκε στις 18 Φεβρουαρίου 2004
   (Υπόθεση C-80/04 P)
   (2004/C 94/55)
   Η DLD Trading Company, εκπροσωπούμενη από τους δικηγόρους Dr. J. Hintermayr, Dr. F. Haunschmidt, Dr. G. Minichmayr, LLM, Dr. P., Burgstaller, LLM και Mag. Georg J. Tusek, Marienstr. 4, A-4020 Linz, άσκησε στις 18 Φεβρουαρίου 2004 ενώπιον του Δικαστηρίου των Ευρωπαϊκών Κοινοτήτων αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (πρώτου τμήματος) της 17ης Δεκεμβρίου 2003 στην υπόθεση T-146/01, DLD Trading Co. κατά Συμβουλίου της Ευρωπαϊκής Ενώσεως, που υποστηρίζεται από τη Δημοκρατία της Αυστρίας, την Επιτροπή των Ευρωπαϊκών Κοινοτήτων και τη Δημοκρατία της Φινλανδίας.
   Η αναιρεσείουσα ζητεί από το Δικαστήριο των Ευρωπαϊκών Κοινοτήτων:
   
               1.
            
            
               να δεχθεί την αίτηση αναιρέσεως και
               
                           —
                        
                        
                           να αλλάξει την απόφαση του Πρωτοδικείου της 17.12.2003 στην υπόθεση Τ-146/01 (1) υποχρεώνοντας το Συμβούλιο της Ευρωπαϊκής Ενώσεως στην καταβολή αποζημιώσεως ύψους 726 728,34 ευρώ· ενδεχομένως,
                        
                     
                           —
                        
                        
                           να αλλάξει την απόφαση του Πρωτοδικείου της 17.12.2003 διαπιστώνοντας τη βάση της αξιώσεως για αποζημίωση και να αναπεμφθεί η υπόθεση στο Πρωτοδικείο προς καθορισμό του ύψους της αξιώσεως αποζημιώσεως· ενδεχομένως,
                        
                     
                           —
                        
                        
                           να άρει την απόφαση του Πρωτοδικείου της 17.12.2003 και να αναπέμψει την υπόθεση στο Πρωτοδικείο.
                        
                     
         
               2.
            
            
               να καταδικάσει το καθού στα έξοδα της διαδικασίας του ενδίκου μέσου.
            
         Λόγοι της αναιρέσεως και κύρια επιχειρήματα:
   Ως λόγος του ενδίκου μέσου προβάλλεται η παραβίαση του κοινοτικού δικαίου από το Πρωτοδικείο, και μάλιστα στα εξής σημεία:
   
               —
            
            
               εσφαλμένη εκτίμηση της αιτιώδους συνάφειας μεταξύ της αναδρομικότητας του κανονισμού 2477/98 και της ζημίας που υπέστη η αναιρεσείουσα. Η προβαλλομένη στην παρούσα διαδικασία ζημία δεν εμφανίσθηκε από την 1.1.1998 αλλά με την έναρξη της ισχύος του κανονισμού 2744/98 στις 14.12.1998 με αποτέλεσμα την 1.1.1998. Η αιτία για τη ζημία δεν ήταν το καθορισθέν από τη Δημοκρατία της Αυστρίας αφορολόγητο ποσό ύψους 75 ECU αλλά η συμπεριφορά του Συμβουλίου της Ευρωπαϊκής Ενώσεως. Το ζημιογόνο γεγονός ήταν η έναρξη της ισχύος του κανονισμού 2744/98 στις 14.12.1998. Για τους λόγους αυτούς, η έκδοση του κανονισμού 2744/98 της 14.12.1998, από το Συμβούλιο της Ευρωπαϊκής Ενώσεως, αποτελεί την άμεση αιτία για την απώλεια του δικαιώματος απαιτήσεως της αναιρεσιβάλλουσας κατά της Δημοκρατίας της Αυστρίας.
            
         
               —
            
            
               Η μη λήψη υπόψη του γεγονότος ότι οι περιορισμοί του κοινοτικού συστήματος των δασμολογικών απαλλαγών (κανονισμός 918/83, όπως συμπληρώθηκε) από τους κανονισμούς 3316/94 και 2744/98 αποβλέπουν στην προστασία της παραμεθόριας οικονομίας («παραμεθόριες επιχειρήσεις») αναφορικά με την Αυστρία. Οι παρατεθέντες κανονισμοί μειώνουν το αφορολόγητο ποσό, αφενός, μη λαμβανομένου αυτού υπόψη, αφετέρου δε, απεριορίστως από γεωγραφικής απόψεως — επομένως, οι περιορισμοί του αφορολόγητου ποσού σύμφωνα με τους κανονισμούς 3316/94 και 2744/98 δεν είναι αναγκαίοι, είναι υπερβολικοί καθώς και δυσανάλογοι και συνεπώς παράνομοι.
            
         
      (1)  Δεν έχει δημοσιευθεί ακόμη στη νομολογία.